**În atenția candidaților cu acte eliberate în UE, SEE, Confederația Elvețiană**

**la studii de LICENȚĂ**

Următorii pași sunt necesari pentru înscrierea candidaților cu acte eliberate în UE, SEE, sau Confederația Elvețiană la UTCN.

**Pasul 0. Obținerea Atestatului/Adeverinței eliberate de către [MEN CNRED](https://www.cnred.edu.ro/ro/studii-preuniversitare) anterior perioadei de înscriere pentru admitere (vezi NOTA de la finalul paginii)**

**Pasul 1. Depunerea copiilor următoarelor documente la Biroul de Relații Internaționale (BRI), în vederea emiterii unei informări către comisii**

|  |
| --- |
| **Emiterea unei informări din partea BRI către comisii (vezi NOTA de la finalul paginii)** |
| 1. Copia diplomei de bacalaureat sau echivalentei sau, după caz, copia adeverinței (doar pentru absolvenții anului curent) și traducere autorizată în limba română, engleză sau franceză;
2. Copie buletin/ **Carte de identitate** /Pașaport (dacă este cazul);
3. Dovada schimbării numelui (dacă este cazul);
4. **Copia atestatului de echivalare a actelor de studii de la punctul a) eliberate în afara României obținut de la MEN-CNRED sau adeverință eliberată de CNRED care permite înscrierea la admitere.**
 |

* Locația: **Strada Memorandumului, nr. 28.**
* Perioada corespunde [**calendarului**](https://www.utcluj.ro/media/documents/2019/calendar_admitere_2019.pdf)pentru înscriereaîn vederea admiterii la studii de licență la UTCN.
* Intervalul orar: **9.00 – 15.00**

**Pasul 2. Depunerea documentelor necesare pentru echivalarea notelor în vederea admiterii**

|  |
| --- |
| **Echivalarea notelor în vederea admiterii (vezi NOTA de la finalul paginii)** |
| Echivalarea notelor obținute **în străinătate** (cu excepția notelor obținute în Republica Moldova) **sau la organizaţiile furnizoare de educaţie** care organizează şi desfăşoară în România activităţi de învăţământ corespunzătoare unui sistem educaţional din altă ţară, în vederea participării la concursul de admitere va fi realizată separat de către o comisie formată în acest scop. |

**Pasul 3. Depunerea dosarului solicitat de către Comisia/Comisiile de Admitere**

|  |
| --- |
| **Înscrierea la concursul de admitere (vezi NOTA de la finalul paginii)** |
| Detalii privind calendarul, regulamentul, actele necesare, locațiile și datele de contact pentru admitere se găsesc la acest link:<https://www.utcluj.ro/admitere/licenta/>  |

**IMPORTANT!**

**NOTĂ:**

Este obligatoriu să aveți asupra dvs. atât actele de identitate și de studii, cât și traducerile autorizate în original.

Documentele vor fi depuse personal sau prin împuternicit notarial direct la sediul universității.

BRI vă poate asista în vederea trimiterii dosarului către MEN CNRED anterior înscrierii (Pasul 0).